sukhrobnurali/uzbek-legal-corpus huggingface dataset:
Fuqarolarning oʻzini oʻzi boshqarish organlari huzuridagi tadbirkorlik faoliyatini rivojlantirishga koʻmaklashish boʻyicha maslahat markazining namunaviy nizomining 6-bandiga oʻzgartirish kiritish haqida
(resolution, 2017-06-28)

Oʻzbekiston Respublikasi Prezidentining 2015-yil 28-sentabrdagi PQ-2412-son “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish tartibini yanada takomillashtirish chora-tadbirlari toʻgʻrisida”gi qaroriga muvofiq, Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi qaror qiladi: 1. Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasining 2013-yil 24-iyundagi 36, 62 va 2013-34-son qarori (roʻyxat raqami 2499, 2013-yil 8-avgust) (Oʻzbekiston Respublikasi qonun hujjatlari toʻplami, 2013-y., 32-son, 435-modda) bilan tasdiqlangan Fuqarolarning oʻzini oʻzi boshqarish organlari huzuridagi tadbirkorlik faoliyatini rivojlantirishga koʻmaklashish boʻyicha maslahat markazining namunaviy nizomining 6-bandidagi “tuman (shahar) hokimligi huzuridagi Tadbirkorlik subyektlarini roʻyxatdan oʻtkazish inspeksiyasi” degan soʻzlar “tadbirkorlik subyektlariga “yagona darcha” tamoyili boʻyicha davlat xizmatlari koʻrsatish yagona markazlari” degan soʻzlar bilan almashtirilsin. 2. Mazkur qaror Oʻzbekiston Respublikasi Savdo-sanoat palatasi va “Mahalla” xayriya jamoat fondi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Bojxona yuk deklaratsiyasini toʻldirish tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida
(resolution, 2017-06-28)

Oʻzbekiston Respublikasi Bojxona kodeksi va “Davlat bojxona xizmati toʻgʻrisida”gi Qonunning 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2016-yil 29-fevraldagi 01-02/15-07-son qarori (roʻyxat raqami 2773, 2016-yil 6-aprel) (Oʻzbekiston Respublikasi qonun hujjatlari toʻplami, 2016-y., 14-son, 133-modda) bilan tasdiqlangan Bojxona yuk deklaratsiyasini toʻldirish tartibi toʻgʻrisidagi yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 8-bandda: “, shuningdek “Navoiy” erkin iqtisodiy industrial zonasi hududidan olib kirilayotgan” degan soʻzlar chiqarib tashlansin; quyidagi mazmundagi xatboshi bilan toʻldirilsin: “Farmatsevtika mahsulotlarini (TIF TNning 30 guruhi) va tibbiy maqsadlar uchun moʻljallangan mahsulotlarni (TIF TNning 9018 tovar pozitsiyasi) kelgusida realizatsiya qilish uchun “erkin muomalaga chiqarish (import)” bojxona rejimida olib kiruvchi tashkilotlar ularni BYuDda deklaratsiyalashda majburiy tartibda savdo nomlarini, xalqaro patentlanmagan nomlarini, modellarini, texnik tavsiflarini, dori-darmonlarni chiqarish shakllarini, dozasini, ishlab chiqaruvchisini va ishlab chiqarilgan davlatni koʻrsatadilar. Bunda, agar bitta BYuDda yuqorida koʻrsatilgan parametrlardan, hattoki bittasi boʻyicha farq qiluvchi tovarlar rasmiylashtirilayotgan boʻlsa, u holda ular turli xil tovarlar sifatida alohida deklaratsiyalanadi.”. 2. 22-bandda: 16-kichik band quyidagi mazmundagi oʻn birinchi xatboshi bilan toʻldirilsin: “50” — eksport fakti boʻyicha.”; oʻn birinchi — oʻn toʻqqizinchi xatboshilar tegishli ravishda oʻn ikkinchi — yigirmanchi xatboshilar deb hisoblansin. 3. Oʻzbek tilidagi matnning 25-bandi 45-kichik bandining uchinchi xatboshisidagi “yukni joʻnatuvchi” degan soʻzlar “yukni qabul qiluvchi” degan soʻzlar bilan almashtirilsin. 4. Oʻzbek tilidagi matnning 32-bandi “42,” raqamidan keyin “43,” raqami bilan toʻldirilsin. 5. 56-band oʻz kuchini yoʻqotgan deb topilsin. 6. 80-banddagi “4-bobi” degan soʻzlar “6-bobi” degan soʻzlar bilan almashtirilsin. 7. 12-ilovada: a) 22, 23 va 24-satrlar quyidagi tahrirda bayon etilsin: “ 22. Sanitariya-epidemiologiya xulosasi 406 SEZ ”; 23. Ekologiya va atrof muhitni muhofaza qilish davlat qoʻmitasining yovvoyi oʻsimliklar va ularning qismlarini olib kirish va olib chiqish uchun ruxsatnomasi (CITES ruxsatnomasi bundan mustasno) 407 GKE_RST 24. Ekologiya va atrof muhitni muhofaza qilish davlat qoʻmitasining yovvoyi hayvonlar, ularning qismlari, hayot faoliyati mahsulotlari, zoologik kolleksiyalar, oʻljalar va tulumlarni olib kirish va olib chiqish uchun ruxsatnomasi (CITES ruxsatnomasi bundan mustasno) 408 GKE_JVT b) quyidagi mazmundagi 611-satr bilan toʻldirilsin: “ 611. Joʻnatishdan oldin nazoratdan oʻtkazish dalolatnomasi 820 API ”; v) quyidagi mazmundagi 75-satr bilan toʻldirilsin: “ 75. Bojxona qiymatini aniqlash usuli 904 METOD ”.
“Oʻzbekiston Respublikasi Buxgalteriya hisobining milliy standarti (24-sonli BHMS) “Qarzlar boʻyicha xarajatlar hisobi”ni tasdiqlash toʻgʻrisida”gi buyruqqa oʻzgartirishlar kiritish haqida
(order, 2017-06-28)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2009-yil 5-avgustdagi 79-son “Oʻzbekiston Respublikasi Buxgalteriya hisobining milliy standarti (24-sonli BHMS) “Qarzlar boʻyicha xarajatlar hisobi”ni tasdiqlash toʻgʻrisida”gi buyrugʻiga (roʻyxat raqami 1996, 2009-yil 18-avgust) (Oʻzbekiston Respublikasi qonun hujjatlari toʻplami, 2009-y., 35-son, 388-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasi quyidagi tahrirda bayon etilsin: “Oʻzbekiston Respublikasining “Buxgalteriya hisobi toʻgʻrisida”gi Qonuniga va Oʻzbekiston Respublikasi Prezidentining 2017-yil 18-martdagi PQ–2847-son qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman:”. 2. Milliy standartda: a) muqaddimadan “(Oʻzbekiston Respublikasi Oliy Majlisining Axborotnomasi, 1996-yil, 9-son, 142-modda)” degan soʻzlar chiqarib tashlansin; b) 4-band quyidagi tahrirda bayon etilsin: “4. Qarzlar boʻyicha xarajatlar quyidagilarni oʻz ichiga oladi: a) jalb qilingan qisqa muddatli va uzoq muddatli qarzlar boʻyicha foizlar; b) qarzlar bilan bogʻliq boʻlgan diskontlar (chegirmalar), shu jumladan, obligatsiyaga tegishli diskontlarning (chegirmalarning) hisobdan chiqarilishi; v) Oʻzbekiston Respublikasi Buxgalteriya hisobining milliy standarti (6-sonli BHMS) “Ijara hisobi”ga (roʻyxat raqami 1946, 2009-yil 24-aprel) muvofiq buxgalteriya hisobida aks ettirilgan moliyaviy ijara va/yoki lizingga taalluqli boʻlgan foiz xarajatlari.”.
Fuqarolarning davlat pensiya taʼminoti tizimi yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2025-12-16)

Oʻzbekiston Respublikasi Prezidentining “Pensiyalar va nafaqalar toʻlash mexanizmini yanada takomillashtirish chora-tadbirlari toʻgʻrisida” 2017-yil 13-martdagi PQ-2826-son qarorini bajarish yuzasidan, shuningdek fuqarolarning davlat pensiya taʼminoti tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. 1. Vazirlar Mahkamasining 2010-yil 19-fevraldagi 30-son qarori (Oʻzbekiston Respublikasi QT, 2010-y., 2-son, 11-modda) bilan tasdiqlangan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi toʻgʻrisidagi Nizomning 8-bandida: a) “v” kichik bandning ikkinchi xatboshidagi “aloqa tashkilotlari” soʻzlari “pensiya va nafaqalarni yetkazib berish (topshirish) yuklangan tashkilot” soʻzlari bilan almashtirilsin; b) “g” kichik bandning oltinchi xatboshidagi “O`ZBEKISTON POCNTASI” AJ” soʻzlari “Pensiya va nafaqalarni yetkazib berish (topshirish) yuklangan tashkilot” soʻzlari bilan almashtirilsin.
Bosim ostida ishlaydigan uskunalarning xavfsizligi toʻgʻrisidagi umumiy texnik reglamentni tasdiqlash haqida
(resolution, 2025-08-05)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, bosim ostida ishlaydigan uskunalar xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Bosim ostida ishlaydigan uskunalarning xavfsizligi toʻgʻrisidagi umumiy texnik reglament ilovaga* muvofiq tasdiqlansin va rasmiy eʼlon qilinganidan olti oy oʻtgandan keyin amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlar amalga kiritilgach, standartlashtirish boʻyicha ularda koʻrsatilgan mahsulotlar va xizmatlarga doir ilgari qabul qilingan tegishli normativ hujjatlar majburiylik xususiyatini yoʻqotishi va belgilangan tartibda qoʻllanilishida ixtiyoriylik kasb etishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda ushbu qaror bilan tasdiqlangan Umumiy texnik reglament amalga kiritilgan kundan boshlab bosim ostida ishlaydigan uskunalarni standartlashtirish boʻyicha normativ hujjatlarni qoʻllashda majburiylik xususiyatini bekor qilish va ixtiyoriylikni taʼminlash yuzasidan belgilangan tartibda chora-tadbirlar koʻrsin. 4. Oʻzbekiston Respublikasi Sanoat xavfsizligi davlat qoʻmitasi, “Oʻzstandart” agentligi Oʻzbekiston milliy teleradiokompaniyasi bilan birgalikda — tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida aholi, davlat va xoʻjalik boshqaruvi organlari, tadbirkorlik faoliyati subyektlari keng xabardor qilinishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari Gʻ.I. Ibragimov va U.U. Rozukulov zimmasiga yuklansin.
Fuqarolik, jinoyat va maʼmuriy ishlarni koʻrishda sud majlislarini videokonferensaloqa rejimida oʻtkazishning ayrim masalalari toʻgʻrisida
(resolution, 2017-06-24)

Fuqaro va tadbirkorlik subyektlari — sud protsessi ishtirokchilarining sud orqali huquqlarini himoya qilinishida yanada qulay shart-sharoitlar yaratish, odil sudlovga erishish darajasini oshirish, moliyaviy va vaqt xarajatlarini qisqartirish, shuningdek ishlarni koʻrishda tezkorlikni taʼminlash va protsessual muddatlarni tejash maqsadida “Sudlar toʻgʻrisida”gi Oʻzbekiston Respublikasi Qonunining 17-moddasiga asoslanib, Oʻzbekiston Respublikasi Oliy sudi Plenumi qaror qiladi: 1. Sudlarga tushuntirilsinki, bundan buyon, protsessual qonun hujjatlariga tegishli oʻzgartirishlar kiritilgunga qadar, fuqarolik va jinoyat ishlari boʻyicha sudlar hamda maʼmuriy sudlar protsess ishtirokchilarining roziligi bilan Qoraqalpogʻiston Respublikasi, viloyatlar va Toshkent shahar iqtisodiy sudlarida oʻrnatilgan telekommunikatsion texnologiyalardan foydalangan holda sud majlislarini videokonferensaloqa rejimida oʻtkazishga haqli. Bunda, sud majlislarini videokonferensaloqa rejimida oʻtkazishning zaruriy sharti ishda ishtirok etuvchi shaxslardan loaqal bittasi boshqa maʼmuriy-hududiy birlik (Qoraqalpogʻiston Respublikasi, viloyatlar va Toshkent shahri) hududida, yaʼni ishni koʻrayotgan sud joylashgan hududdan tashqarida joylashgan boʻlishi lozimligi hisoblanadi. 2. Sudlar nazarda tutishlari lozimki, videokonferensaloqa rejimidagi sud majlisi deganda, real vaqt rejimida telekommunikatsiya texnologiyalari vositasida audio- va video- axborotlar almashinuvi imkoniyatlaridan foydalangan holda ishni koʻrayotgan sud va sud majlisini oʻtkazishga koʻmaklashayotgan sud oʻrtasidagi interaktiv oʻzaro taʼsir qilish yoʻli bilan masofadan sud majlisini oʻtkazish tushuniladi. Ishni koʻrayotgan sud deganda, ish yurituvida boʻlgan fuqarolik, jinoyat ishlari boʻyicha sudlar va maʼmuriy sud tushuniladi. Videokonferensaloqa rejimidagi sud majlisini oʻtkazishga koʻmaklashadigan sud deganda, videokonferensaloqa rejimidagi sud majlisini oʻtkazish uchun texnik va boshqa sharoitlarni taʼminlayotgan va ishni koʻrayotgan sud hududidan tashqarida joylashgan iqtisodiy sud tushuniladi. 3. Videokonferensaloqa rejimidagi sud majlisini oʻtkazishda ish Oʻzbekiston Respublikasi Fuqarolik protsessual va Jinoyat-protsessual kodeksining umumiy qoidalariga muvofiq koʻriladi. 4. Ishni sudda koʻrishga tayyorlash paytida va videokonferensaloqa rejimida sud majlislarini oʻtkazishda sudlar Oʻzbekiston Respublikasi Oliy xoʻjalik sudi Plenumining “Xoʻjalik sudlari tomonidan videokonferensaloqa rejimida sud majlislarini oʻtkazishda Oʻzbekiston Respublikasi Xoʻjalik protsessual kodeksi normalarini qoʻllashning ayrim masalalari haqida” 2014-yil 28-noyabrdagi 270-sonli qarorining qoidalarini ham qoʻllashlari lozim.
Oʻzbekiston Respublikasi Prezidentining baʼzi hujjatlariga oʻzgartish va qoʻshimchalar kiritish toʻgʻrisida
(decree, 2017-06-23)

Oʻzbekiston Respublikasi Prezidentining 2017-yil 1-maydagi “Baliqchilik tarmogʻini boshqarish tizimini takomillashtirish chora-tadbirlari toʻgʻrisida” PQ-2939-sonli qaroriga muvofiq: 1. Oʻzbekiston Respublikasi Prezidentining baʼzi hujjatlariga ilovaga muvofiq oʻzgartish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2005-yil 11-apreldagi PF-3594-son Farmoni bilan tasdiqlangan Toʻgʻridan-toʻgʻri xususiy xorijiy investitsiyalar uchun beriladigan imtiyozlar joriy etiladigan iqtisodiyot tarmoqlari roʻyxatining 8-bandi quyidagi tahrirda bayon etilsin: “8. Baliq lichinkalari va chavoqlarini ishlab chiqarish, baliq va baliq mahsulotlarini qayta ishlash hamda konservalash”. 2. Oʻzbekiston Respublikasi Prezidentining 2014-yil 10-fevraldagi “Oʻzbekiston Qishloq xoʻjaligi ilmiy-ishlab chiqarish markazi faoliyatini takomillashtirish toʻgʻrisida”gi PQ-2125-son qarorida: a) 1-bandning beshinchi xatboshi quyidagi tahrirda bayon etilsin: “chorvachilik, baliqchilik va naslchilik ilmiy muammolarini chuqur oʻrganish”; b) 3-bandda: toʻrtinchi xatboshi quyidagi tahrirda bayon etilsin: “chorvachilik va parrandachilik — Chorvachilik va parrandachilik ilmiy-tadqiqot instituti”; quyidagi mazmundagi beshinchi xatboshi bilan toʻldirilsin: “baliqchilik — Baliqchilik ilmiy-tadqiqot instituti”; beshinchi — oʻninchi xatboshilar tegishincha oltinchi — oʻn birinchi xatboshilar deb hisoblansin; v) 1-ilova quyidagi tahrirda bayon etilsin: Oʻzbekiston Qishloq xoʻjaligi ilmiy-ishlab chiqarish markazi Paxta seleksiyasi, urugʻchiligi va yetishtirish agrotexnologiyalari ilmiy-tadqiqot instituti (bosh tashkilot) Don va dukkakli ekinlar ilmiy-tadqiqot instituti (bosh tashkilot) Qashqadaryo viloyatidagi filiali bilan Akademik M. Mirzayev nomidagi Bogʻdorchilik, uzumchilik va vinochilik ilmiy-tadqiqot instituti (bosh tashkilot) Chorvachilik va parrandachilik ilmiy-tadqiqot instituti (bosh tashkilot) Baliqchilik ilmiy-tadqiqot instituti (bosh tashkilot) Oʻsimlikshunoslik ilmiy-tadqiqot instituti Toshkent irrigatsiya va qishloq xoʻjaligini mexanizatsiyalash muhandislari instituti huzuridagi Qishloq xoʻjaligini mexanizatsiyalash va elektrlashtirish ilmiy-tadqiqot instituti* Sabzavot, poliz ekinlari va kartoshkachilik ilmiy-tadqiqot instituti Sholichilik ilmiy-tadqiqot instituti Qorakoʻlchilik va choʻl ekologiyasi ilmiy-tadqiqot instituti Qoraqalpogʻiston Respublikasi va viloyat boʻlinmalari (13) Qoraqalpogʻiston dehqonchilik ilmiy-tadqiqot instituti Ipakchilik ilmiy-tadqiqot instituti
Oʻzbekiston Respublikasi Investitsiyalar boʻyicha davlat qoʻmitasi toʻgʻrisidagi nizomni tasdiqlash haqida
(resolution, 2024-05-07)

Oʻzbekiston Respublikasi Prezidentining “Oʻzbekiston Respublikasi Investitsiyalar boʻyicha davlat qoʻmitasini tashkil qilish toʻgʻrisida” 2017-yil 31-martdagi PF-4996-son Farmoniga va Oʻzbekiston Respublikasi Prezidentining “Oʻzbekiston Respublikasi Investitsiyalar boʻyicha davlat qoʻmitasi faoliyatini tashkil qilish chora-tadbirlari toʻgʻrisida” 2017-yil 4-apreldagi PQ-2868-son qarorini ijro etish maqsadida Vazirlar Mahkamasi qaror qiladi: 2. Oʻzbekiston Respublikasi Investitsiyalar boʻyicha davlat qoʻmitasiga: 2020-yil 31-dekabrga qadar muddatda materiallar, texnika va uskunalar, xizmat transport vositalari, ofis mebeli va jihozlari, kompyuterlar va tashkiliy texnika, shu jumladan ularga dasturiy taʼminotini tender va (yoki) Oʻzbekiston Respublika tovar-xomashyo birjasining maxsus axborot portali orqali elektron savdo yoʻli bilan tadbirkorlik subyektlaridan eng zarur tovarlar (ishlar, xizmatlar)ning davlat xaridini oʻtkazmasdan, mahalliy ishlab chiqaruvchilarga afzallik berilgan holda eng yaxshi takliflarni saralash asosida amalga oshirishga; eng yaxshi takliflarni saralash asosida (tender oʻtkazmasdan) xorijiy investitsiyalarni jalb qilish, investitsiya faoliyati, investitsiya loyihalari hamda investitsiya kontraktlarini ekspertiza qilish masalalarida tajribasi boʻlgan nufuzli xalqaro konsalting kompaniyalari va maslahatchilarini jalb qilishga; 3. Belgilansinki, davlat organlari tomonidan xalqaro investitsiyaviy va iqtisodiy forumlar hamda boshqa turdagi xalqaro investitsiyaviy va iqtisodiy tadbirlarning oʻtkazilishi Oʻzbekiston Respublikasi Investitsiyalar boʻyicha davlat qoʻmitasi bilan kelishgan holda amalga oshiriladi. 4. Vazirliklar va idoralar oʻzlari qabul qilgan normativ-huquqiy hujjatlarni ikki hafta muddatda ushbu qarorga muvofiqlashtirsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin.
Soliq maslahatchilarining malakasini oshirish tartibi toʻgʻrisidagi nizomga oʻzgartirishlar va qoʻshimcha kiritish haqida
(order, 2022-12-12)

Oʻzbekiston Respublikasi “Soliq maslahati toʻgʻrisida”gi Qonunining 12-moddasi, Oʻzbekiston Respublikasi Vazirlar Mahkamasining 2007-yil 20-martdagi 55-son “Soliq maslahati sohasini rivojlantirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi moliya vazirining 2012-yil 29-fevraldagi 23-son buyrugʻi (roʻyxat raqami 2343, 2012-yil 17-mart) (Oʻzbekiston Respublikasi qonun hujjatlari toʻplami, 2012-y., 12-son, 135-modda) bilan tasdiqlangan Soliq maslahatchilarining malakasini oshirish tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 4-banddagi “ilova” degan soʻz “1-ilova” degan soʻzlar bilan almashtirilsin. 2. 9-band quyidagi tahrirda bayon etilsin: “9. Har yili 15-aprelgacha Oʻzbekiston Respublikasi Moliya vazirligiga quyidagilarni: soliq maslahatchilari tashkilotlari — mazkur Nizomning 2-ilovasiga muvofiq shaklda soliq maslahati boʻyicha faoliyatni amalga oshiruvchi soliq maslahatchilari toʻgʻrisida va soliq maslahatchilarining malaka oshirishdan oʻtishi haqida axborotni; soliq maslahatchilari tashkilotining shtatida boʻlmagan soliq maslahatchilari — malaka oshirish maxsus kurslarini oʻtaganligi toʻgʻrisidagi sertifikat nusxalarini taqdim etadilar.”. 3. Ilova belgisidagi “ilova” degan soʻz “1-ilova” degan soʻzlar bilan almashtirilsin. 4. Mazkur oʻzgartirishlar va qoʻshimchaning ilovasiga muvofiq tahrirda 2-ilova bilan toʻldirilsin. 5. Mazkur oʻzgartirishlar va qoʻshimcha Oʻzbekiston Respublikasi Oliy va oʻrta maxsus taʼlim vazirligi bilan kelishilgan. Soliq maslahatchilari tashkiloti ___________________________________________________________________________________________________________________________________________________________ (toʻliq nomi) STIR _____________ T/r Soliq maslahatchining F.I.O. Soliq maslahatchining STIR Ishga qabul qilingan sana/ yoki shartnoma raqami va sana Malaka oshirish maxsus kurslarida oʻquv oʻtkazilgan sana Taʼlim muassasasini toʻliq nomi Soliq maslahatchilari tashkilotining shtatida boʻlgan soliq maslahatchilari 1. 2. 3. 4. …. Fuqarolik-huquqiy xarakterdagi shartnoma boʻyicha ishlayotgan soliq maslahatchilari 1. 2. 3. 4. ….. Soliq maslahatchilari tashkilotining rahbari _______________ (imzo) _______________________________________ (F.I.O.) M.Oʻ. (muhr mavjud boʻlgan taqdirda)”.
Soliq maslahatchisi malaka sertifikatini berish, uning amal qilishini tugatish va uni bekor qilish tartibi toʻgʻrisidagi nizomning 18-bandiga oʻzgartirish kiritish haqida
(resolution, 2022-11-08)

Oʻzbekiston Respublikasining “Soliq maslahati toʻgʻrisida”gi Qonuni, Oʻzbekiston Respublikasi Vazirlar Mahkamasining 2007-yil 20-martdagi 55-son “Soliq maslahati sohasini rivojlantirish chora-tadbirlari toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2007-yil 17-dekabrdagi 107, 2007-64-son qarori (roʻyxat raqami 1750, 2007-yil 17-dekabr) (Oʻzbekiston Respublikasi qonun hujjatlari toʻplami, 2007-y., 50-51-son, 531-modda) bilan tasdiqlangan Soliq maslahatchisi malaka sertifikatini berish, uning amal qilishini tugatish va uni bekor qilish tartibi toʻgʻrisidagi nizomning 18-bandi “v” kichik bandidagi “ikki martadan koʻp” degan soʻzlar “ikki marta” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasida davlat uy-joy fondini xususiylashtirish toʻgʻrisidagi Nizomga oʻzgartirish kiritish haqida
(resolution, 2024-03-12)

Mavjud davlat uy-joy fondini xususiylashtirish tartibini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 1993-yil 1-martdagi 114-son qarori bilan tasdiqlangan Oʻzbekiston Respublikasida davlat uy-joy fondini xususiylashtirish toʻgʻrisidagi nizom 14-bandining ikkinchi xatboshi quyidagi tahrirda bayon qilinsin: “ular yashayotgan va hozirgi vaqtda doimiy propiskada boʻlgan alohida uylarni (uylarning bir qismini), kvartiralarni, xuddi shuningdek Oʻzbekiston Respublikasining “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Qonuni kuchga kirgungacha berilgan idoraviy hujjat (order) asosida Toshkent shahrida va Toshkent viloyatida turar joy maqomini olgan yotoqxonalarda doimiy yashab kelayotgan hamda boʻlish joyida hisobda turgan fuqarolarga qoldiq (balans) qiymatidan va uy-joyning foydalanish sifatini hisobga olgan holda belgilangan narxlar boʻyicha sotish”. 2. Oʻzbekiston Respublikasining “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida”gi Qonuni kuchga kirgungacha idoraviy hujjat (order) asosida turar joy maqomini olgan yotoqxonalardagi kvartiralarni xususiylashtirishga doir bitimlarni notarial tasdiqlashga hamda Toshkent shahrida va Toshkent viloyatida davlat roʻyxatidan oʻtkazishga, kvartirani sotib olayotgan jismoniy shaxs boʻlish joyida hisobda turgan taqdirda, 2018-yil 1-iyulgacha istisno tariqasida ruxsat etilsin. 3. Oʻzbekiston Respublikasi Ichki ishlar vazirligi: 2017-yil 1-iyulgacha boʻlgan muddatda — Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Toshkent shahri va Toshkent viloyati hokimliklari bilan birgalikda Toshkent shahri va Toshkent viloyatining idoraviy hujjat (order) asosida koʻchib kirgan shaxslar yashab kelayotgan xususiylashtirilmagan davlat uy-joy fondini (yotoqxonalarni) xatlovdan oʻtkazsin va ularning roʻyxatini tuzsin; 2018-yil 1-iyulgacha boʻlgan muddatda Vazirlar Mahkamasiga amalga oshirilgan ishlar natijalari toʻgʻrisida axborot va ushbu qaror normalarining amalda qoʻllanishini oʻrganish asosida 2-bandda koʻrsatib oʻtilgan bitimlarni notarial tasdiqlash va davlat roʻyxatidan oʻtkazish muddatini uzaytirishning maqsadga muvofiqligi haqida takliflar kiritsin. 4. Toshkent shahri va Toshkent viloyati hokimliklari, Oʻzbekiston Respublikasi Ichki ishlar vazirligi Respublika “Mahalla” xayriya jamoat fondi, manfaatdor vazirliklar, idoralar, xoʻjalik birlashmalari bilan birgalikda ushbu qarorning 3-bandida koʻrsatilgan shaxslar toifalari oʻrtasida ularga turar joyni xususiylashtirish yuzasidan berilayotgan huquqlar toʻgʻrisida tushuntirish ishlari oʻtkazsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A.Qoʻchqorov zimmasiga yuklansin.